open-index/open-wikipedia-markdown huggingface dataset:
বিনোদ কৃষন

**বিনোদ কৃষন**(en:Vinod Krishan), হচ্ছে একজন পদার্থ বিজ্ঞানী, একজন জ্যেষ্ঠ অধ্যাপক, এবং ব্যাঙ্গালোরস্থিত ভারতীয় জ্যোতিপদার্থবৈজ্ঞানিক প্রতিষ্ঠানর বিজ্ঞানের "ডিন"৷ তিনি প্লাজমা পদার্থ বিজ্ঞানের গবেষণা এবং শিক্ষণের সাথে জড়িত।  তদুপরি, তিনি জাতীয় বিজ্ঞান একাডেমী, ভারতেরো সভ্য। মহাকাশ বিজ্ঞানের গবেষণার জন্য তিনি বিক্রম সারাভাই পুরস্কারও লাভ করেছেন। 

## শিক্ষা
১৯৬৬ সালে বিনোদ কৃষন বিজ্ঞান শাখায় স্নাতক ডিগ্রী লাভ করেন। ১৯৬৮ সালে দিল্লী বিশ্ববিদ্যালয় থেকে পদার্থ বিজ্ঞানে স্নাতকোত্তর ডিগ্রী অর্জন করেন। ১৯৬৮ সালে তিনি দিল্লী বিশ্ববিদ্যালয় থেকে জার্মানে একটি ডিপ্লোমাও লাভ করেন। ১৯৭১ সালে তিনি মার্কিন যুক্তরাষ্ট্রর টেনিসি বিশ্ববিদ্যালয় থেকে ডক্টরেট ডিগ্রী লাভ করেন। তাঁর গবেষণার বিষয় ছিল *"Damping of plasmons in a nearly free electron gas"*। সেটি ছিল কঠিন অবস্থার পদার্থ বিজ্ঞানের একটি বিষয়। ১৯৭১-৭৩ সালে তিনি কানাডার এডমন্টনের এলবের্টা বিশ্ববিদ্যালয়ে পোষ্ট-ডক্টরাল ফেলো ছিলেন। 

## কর্মজীবন
১৯৭৩ সালের নভেম্বর থেকে ১৯৭৫ সালের আগস্ট পর্যন্ত বিনোদ কৃষন ব্যাঙ্গালোরস্থিত আইআইএসসির তাত্ত্বিক অধ্যয়ন কেন্দ্রে পুল আধিকারিক হিসাবে কাজ করেন। তারপরে UGC গবেষণা সহযোগী হিসাবে কাজ করেন। ব্যাঙ্গালোরের ভারতীয় জ্যোতির্বৈজ্ঞানিক প্রতিষ্ঠানে তিনি অনাবাসিক বিজ্ঞানী, সভ্য, রিডার, সহযোগী অধ্যাপক ইত্যাদি বিভিন্ন পদে কাজ করেন। ১৯৯৮ সালে তিনি জ্যেষ্ঠ অধ্যাপকের দায়িত্ব পালন করেন এবং যৌথ জ্যোতিবিজ্ঞান কার্যসূচীতে প্লাজমা জ্যোতিপদার্থবিজ্ঞান পড়ান। ২০০৮ সালে তিনি ভারতীয় জ্যোতির্বৈজ্ঞানিক প্রতিষ্ঠান থেকে অবসর নেন। তাঁর গবেষণার ক্ষেত্র *Solar Coronal Loops*, *Solar Granulation*, *Extragalactic Plasmas*, এবং *Structure Formation Through Hydrodynamics* ইত্যাদি বিষয়ে।

## সম্মান এবং স্বীকৃতি
বিনোদ কৃষন ১৯৯২ সালে মহাকাশ বিজ্ঞানের জন্য ডা. বিক্রম সারাভাই গবেষণা পুরস্কার লাভ করেছিলেন। অনেকগুলি বৈজ্ঞানিক প্রতিষ্ঠান সদস্যপদে থাকার সাথে ১৯৯৬ সালে বিজয় কৃষন জাতীয় বিজ্ঞান একাডেমী, ভারতেরও সভ্য হন। 

## নির্বাচিত প্রকাশন এবং গ্রন্থসমূহ
ল্যাবরটোরি প্লাজমা, বহিঃতারকাপুঞ্জীয় উৎস, সৌর পদার্থবিজ্ঞান, ধূমকেতুসম্পর্কিত প্লাজমা ইত্যাদি একাধিক বিষয়ে তিনি অনেকগুলি গবেষণাপত্র প্রকাশ করেছেন।
১৯৮৯ সালের IAU সভাকে ধরে সৌর এবং প্লাজমা পদার্থ বিজ্ঞানের কয়েকটি সম্মিলনীর তিনি কার্যবিবরণী সম্পাদনা করেছেন। ভারতের জ্যোতির্বৈজ্ঞানিক সমাজের পত্রিকার মুখ্য সম্পাদিকার দায়িত্বও তিনি অনেকগুলি বছর বহন করেছেন। তাঁর তিনটি প্রকাশিত গ্রন্থের নাম হচ্ছে: 
# *Astrophysical Plasmas and Fluids*, Kluwer Academic Press, ১৯৯৮; 
# *Plasmas the First State of Matter*, Cambridge University Press, ২০১৪ 
# *Physics of Partially ionized Plasmas*, Cambridge University Press, ২০১৬ 

## তথ্যসূত্র

বিষয়শ্রেণী:ভারতীয় বিজ্ঞানী
বিষয়শ্রেণী:ভারতীয় নারী বিজ্ঞানী
বিষয়শ্রেণী:ভারতীয় পদার্থবিজ্ঞানী
বিষয়শ্রেণী:ভারতীয় নারী পদার্থবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:ইন্ডিয়ান অ্যাকাডেমি অফ সায়েন্সেসের সভ্য
বিষয়শ্রেণী:টেনেসি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বেঙ্গালুরুর বিজ্ঞানী
বিষয়শ্রেণী:ভারতীয় জ্যোতিঃপদার্থবিজ্ঞানী
বিষয়শ্রেণী:১৯৪৬-এ জন্ম
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় পদার্থবিজ্ঞানী
টুক্রেশ্বরী দেবালয়

**টুক্রেশ্বরী দেবালয়** হচ্ছে গোয়ালপাড়া শহর থেকে প্রায় ২৪ কিলোমিটার দক্ষিণ-পূর্বে টুক্রেশ্বরী পাহাড়ে অবস্থিত একটি দেবালয়।

## কিম্বদন্তি তথা ইতিহাস

প্রাচীন এক জনশ্রুতি অনুসারে এই পাহাড়ে দেবী সতীর দেহের কোনো একটুকরো (কোনো কোনোজনের মতে সতীর জিভ) পড়েছিল। 'টুকরো' শব্দ থেকেই এই পীঠস্থানের নাম টুক্রেশ্বরী হয় বলে জনশ্রুতি বলে। অন্য এক প্রবাদমতে এই অঞ্চলে টুকুরা নামের একজন গোরক্ষক ছিলেন। তিনি সদাই টুক্রেশ্বরী পাহাড়ের আশে-পাশে গরু চরাতেন। তাঁর চরাতে থাকা গরু থেকে নিত্য একটি গাইগরু সঙ্গোপনে পাহাড়ে উঠে গিয়ে একটি চাতালে বৃহৎ একটি পাথর একটি নির্দিষ্ট স্থানে নিজে থেকে দুধ ঢেলে দিত। একদিন টুকুরা গাইটির এই কাণ্ড ধরে ফেলে। ঘটনাটি দেখে টুকুরা হতভম্ব হল এবং অবশেষে এই সকল কথা বিজনীর রাজার কাছে বিবৃত করে। রাজা টুকুরার কথা বিশ্বাস করেননি। হতাশ হয়ে তিনি ফিরে আসেন। এর কিছুদিন পর রাজা স্বপ্নে নির্দেশ পান যে সেই পাহাড়ে একটি মন্দির তৈরি করে পূজা করতে হবে। সেই অনুসারে রাজা সেখানে মন্দির তৈরি করে পূজা-সেবার ব্যবস্থা করেন। গোরক্ষক টুকুরার নাম অনুসারে এই মন্দিরের নাম রাখা হয় টুকেশ্বরী।

## বর্তমান

দুর্গা পূজা এবং বাসন্তী পূজার সময় এখানে মহাসমারোহে পূজা হয় এবং বিরাট মেলা বসে। দুর্গা পূজার সময় এখানে মোষ বলি দেয়ারও পরম্পরা আছে। এই মন্দিরের প্রাঙ্গণে অসংখ্য বাঁদরের বসতি। বাঁদরগুলির মধ্যে তাঁদের রাজা-রাণীও আছে। মন্দিরের পূজার ভোগ-প্রসাদের ভাগ এই বাঁদরগুলিকেও দেওয়া হয়। কিন্তু লক্ষণীয়ভাবে রাজা-রাণী না খাওয়া পর্যন্ত অন্য বাঁদরগুলি এই ভোগ-প্রসাদ খায় না। বর্তমানে অবশ্য মানুষের দৌরাত্ম্যে বাঁদরের সংখ্যা ক্রমশঃ কমে আসছে।

## তথ্যসূত্র

বিষয়শ্রেণী:আসামের ধর্মীয় স্থান
বিষয়শ্রেণী:হিন্দু মন্দির
বিষয়শ্রেণী:গোয়ালপাড়া জেলা
রামপোকান

**রামপোকান** জাভার বড় বিড়ালের একটি প্রচলিত লড়াই ছিল। এই লড়াইয়ে চিতাবাঘ বা বাঘকে একটি কাঠের বাক্স থেকে ছেড়ে দেওয়া হতো এবং বেশ কয়েকজন যোদ্ধা উক্ত প্রাণীটিকে একটি গোলাকার স্থানে মধ্যে আটকিয়ে রাখতে চেষ্টা করতো। রামপোকান লড়াইটি রমজানের শেষের দিকে আয়োজন করা হতো। এই লড়াইটি শুদ্ধি এবং অশুভকে পরাস্ত করার একটি প্রতীক ছিল। যদি চিতাবাঘ এবং বাঘটি উক্ত গোলাকার স্থান হতে বেরিয়ে আসতে সক্ষম হতো, তবে এটি দুর্ভিক্ষের মতো বিপর্যয়ের নিদর্শন হিসাবে দেখা হতো। বিংশ শতাব্দীর শুরুর দিকে এই লড়াইটি বিলুপ্ত হয়েছে। রামপোকান আবির্ভাবের শুরু দিকে একটি বাঘ এবং মহিষের সাথে লড়াই করা হতো, তবে পরবর্তী বছরে এটি বাতিল করা হয়েছিল।

## আরও দেখুন
* জাভানীয় ব্যক্তি
* সুন্ডা দ্বীপ

## তথ্যসূত্র

বিষয়শ্রেণী:রক্ত খেলা
বিষয়শ্রেণী:জাভানীয় সংস্কৃতি
বিষয়শ্রেণী:জনপ্রিয় সংস্কৃতিতে বাঘ
বিষয়শ্রেণী:রমজান
বিষয়শ্রেণী:ধর্মানুষ্ঠান

বিষয়শ্রেণী:আচার অনুষ্ঠান
বিষয়শ্রেণী:প্রাণীর প্রতি নিষ্ঠুরতার ঘটনা
চিরকুমার সভা

***চিরকুমার সভা*** হল একটি জনপ্রিয় হাসির বাংলা চলচ্চিত্র যা পরিচালনা করেন দেবকী বসু। রবীন্দ্রনাথ ঠাকুর এর উপন্যাস অবলম্বনে এই চলচ্চিত্রটি নির্মিত হয়েছিল। এই চলচ্চিত্রটি ১৯৫৬ সালে দীলিপ পিকচার্স ব্যানারে মুক্তি পেয়েছিল এবং সংগীত পরিচালনা করেছেন সন্তোষ সেনগুপ্ত। এই চলচ্চিত্রটির মুখ্য চরিত্রে অভিনয় করেন অনিতা গুহ, উত্তম কুমার, অহীন্দ্র চৌধুরী, অজিত চ্যাটার্জী এবং জহর রায়।

## কাহিনী

## শ্রেষ্ঠাংশে

* উত্তম কুমার 
* অনিতা গুহ
* অহীন্দ্র চৌধুরী
* অজিত চ্যাটার্জী
* জহর রায়
* জীবন বোস 
* অপর্ণা দেবী
* ভারতী দেবী
* তুলসী চক্রবর্তী
* জহর গাঙ্গুলি
* তপতী ঘোষ
* নীতীশ মুখোপাধ্যায়
* শোভা সেন
* যমুনা সিনহা

## তথ্যসূত্র

## বহিঃসংযোগ
* 

বিষয়শ্রেণী:১৯৫৬-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
অটোয়ার মসজিদের তালিকা

এটি অটোয়া অন্টারিও কানাডার মসজিদ ও ইসলামী কেন্দ্রগুলির তালিকা।

অটোয়া মুসলিম কবরস্থান ইনক এর মতে ২০০১ সালে অটোয়ায় মুসলিম সংখ্যা ৮০,০০০ ছিল। অটোয়া মসজিদ তৈরির অভিজ্ঞতা অর্জন করছে যেখানে ছয়টি মসজিদ নির্মিত বা সম্প্রসারণ করা হচ্ছে। আস-সুন্নাহ মুসলিম অ্যাসোসিয়েশন অটোয়া দক্ষিণে একটি মসজিদ তৈরি করছে এবং কানটা মুসলিম অ্যাসোসিয়েশন একটি সম্প্রদায় কেন্দ্রে ভাড়া নেওয়া স্থানটি প্রতিস্থাপনের জন্য একটি স্থান অনুসন্ধানের জন্য তহবিল সংগ্রহ করছে।

## মসজিদসমূহের তালিকা

## আরও দেখুন
* আমেরিকার মসজিদসমূহের তালিকা
* কানাডার মসজিদসমূহের তালিকা

## তথ্যসূত্র

বিষয়শ্রেণী:ইসলামি স্থাপত্য
বিষয়শ্রেণী:ইসলামি ভবন
বিষয়শ্রেণী:আমেরিকার মসজিদ
বিষয়শ্রেণী:কানাডার মসজিদ
বিষয়শ্রেণী:মসজিদের তালিকা
বিষয়শ্রেণী:জনবহুল স্থান অনুযায়ী মসজিদের তালিকা
নিওঁ

**নিওঁ** () সুইজারল্যান্ডের ভো প্রদেশের নিওঁ জেলার একটি পৌরসভা। এটি জেনেভা শহরের কেন্দ্রস্থল থেকে প্রায় ২৫ কিলোমিটার উত্তর পূর্বে অবস্থিত এবং ১৯৭০-এর দশকে এটি জেনেভা মহানগরীর অংশে পরিণত হয়েছে। এটি জেনেভা হ্রদের তীরে অবস্থিত এবং এটি নিওঁ জেলার কেন্দ্রস্থল। এই শহরটির ২০১৮ সালের ডিসেম্বর মাস অনুযায়ী জনসংখ্যা ছিল ২১,১৯৮। এই শহরে ইউরোপীয় ফুটবল এসোসিয়েশনস (উয়েফা) এবং ইউরোপীয়ান ক্লাব অ্যাসোসিয়েশনের (ইসিএ) সদর দফতর হওয়ার জন্য ক্রীড়া বিশ্বে বিখ্যাত। এটি রুট স্যুইস, এ১ মোটরওয়ে এবং আর্ক ল্যামানিকের রেলপথের মাধ্যমে সুইজারল্যান্ডের বাকী অংশের সাথে সংযুক্ত।

## তথ্যসূত্র

*

## বহিঃসংযোগ

*
*শহরের প্রাতিষ্ঠানিক ওয়েবসাইট   
*রোমান যাদুঘরের নিওঁয়ের ওয়েব সাইট
*পালেও উৎসব
*রাগবি ক্লাব নিওঁ
*আল্টিমেট ফ্রিজবি ক্লাব, লেস মাঙ্গে-দিস্কেস দে নিওঁ
*লা রেদুতে, নিওঁয়ের জনপ্রিয় পাড়া
*ভিলা সানলুকা, নিওঁয়ের বুটিক হোটেল
*নিওঁয়ের অঞ্চল পর্যটন 


বিষয়শ্রেণী:সুইজারল্যান্ডের শহর
বিষয়শ্রেণী:হেলভেটি
বিষয়শ্রেণী:জেনেভা হ্রদে জনবহুল স্থান
বিষয়শ্রেণী:ভোয়ে জাতীয় তাৎপর্যপূর্ণ সাংস্কৃতিক সম্পত্তি
ব্রাজিলের মসজিদের তালিকা

ইগুয়াসু জলপ্রপাত এর নিকটে।

এটি ব্রাজিলের মসজিদ ইসলামিক কেন্দ্রগুলি একটি তালিকা। ব্রাজিল, দক্ষিণ আমেরিকার মসজিদসমূহ (আরবি: মসজিদ, পর্তুগিজ: মেসকিটা) । এটি কয়েকটি তালিকাভুক্ত করে তবে কোনওভাবেই ব্রাজিলের সমস্ত মসজিদ নয়।
ব্রাজিলে ১৫০ টি মসজিদ রয়েছে  ব্রাজিল সফররত মুসলিম অভিবাসীদের সংখ্যা বাড়ার সাথে সাথে এই সংখ্যাটি বাড়ছে।

## মসজিদসমূহের তালিকা

*নোট*: *মেজকুটা* অর্থ মসজিদ পর্তুগিজ ভাষা ব্রজিলের ভাষা।

## আরও দেখুন
* আমেরিকার মসজিদসমূহের তালিকা
* ইসলাম
* মসজিদ

## তথ্যসূত্র

 

বিষয়শ্রেণী:ইসলামি স্থাপত্য
বিষয়শ্রেণী:ইসলামি ভবন
বিষয়শ্রেণী:আমেরিকার মসজিদ
বিষয়শ্রেণী:মসজিদের তালিকা
বিষয়শ্রেণী:ব্রাজিলের মসজিদ
চাঁদ রাত

**চাঁদ রাত** (আক্ষরিক অর্থে *চাঁদের রাত*) মুসলিম উৎসব ঈদুল ফিতরের প্রাক্কালে বাংলাদেশ, পাকিস্তান এবং ভারতে ব্যবহৃত একটি বাংলা, উর্দু এবং হিন্দি ভাষার বাচন; এছাড়া এর অর্থ আরবী মাস শাওয়ালের প্রথম তারিখে উদিত একটি নতুন চাঁদযুক্ত রাতকে বলে । চাঁদ রাত হচ্ছে উদ্‌যাপনের সময়, এই সময় পরিবার ও বন্ধুরা রমজানের শেষ দিনে নতুন চাঁদ দেখার জন্য খোলা জায়গায় জড়ো হয়, নতুন চাঁদ ইসলামী শাওয়াল মাসের আগমন এবং ঈদের দিনকে ইঙ্গিত করে। একবার যখন চাঁদ দেখা যায়, তখন লোকেরা একে অপরকে *চাঁদ রাত মোবারক* ("নতুন চাঁদের শুভকামনা") বা *ঈদ মোবারক* ("ঈদের দিনের শুভকামনা") জানায়। মহিলা এবং মেয়েরা মেহেদি দিয়ে তাদের হাত সজ্জিত করে এবং পরের দিন ঈদের জন্য লোকেরা মিষ্টিজাত প্রস্তুত করে এবং শেষ দফায় কেনাকাটা করে। শহরের রাস্তাগুলো একটি উৎসবের এবং বিপণনের দোকানো উজ্জ্বল আলোতে সজ্জিত হয়, একই সাথে এই রাতে বাজারগুলো গভীর রাত অবধি খোলা থাকে। পুরো দক্ষিণ এশিয়া জুড়ে মুসলমানরা (এবং মাঝে মাঝে অমুসলিমরাও) সামাজিক-সাংস্কৃতিক তাৎপর্যপূর্ণভাবে চাঁদ রাতের উৎসব আবেগের সাথে উদযাপিত করে। এই রাতটি বড়দিনের প্রাক্কালের সাথে তুলনীয়।

## ব্যুৎপত্তি

এই শব্দটি সংস্কৃত *চন্দ্র* "চাঁদ" এবং *রাত্রি* "রাত" শব্দ থেকে উদ্ভূত হয়েছে।

## পটভূমি
চাঁদ রাতের উদ্‌যাপনগুলো শাওয়াল মাসের এক তারিখে উদযাপিত ঈদুল ফিতরের প্রাক্কালে ঘটে। একটি আরবী মাসের সূচনা চন্দ্র প্রথম দেখা উপর নির্ভর করে, এর ফলে রমজান মাস হয় ২৯ বা ৩০ দিনের হয়ে থাকে। বাংলাদেশে ইসলামিক ফাউন্ডেশনের জাতীয় চাঁদ দেখা কমিটি চাঁদ দেখার কথা ঘোষণা করে (যার উপর ভিত্তি করে শাওয়াল মাস শুরু হয়) এবং একই সন্ধ্যা হতে চাঁদ রাতের উদ্‌যাপন শুরু হয়ে থাকে। যেহেতু ঈদুল ফিতরের সঠিক দিনটি চাঁদ দেখার উপর নির্ভরশীল, তাই চাঁদ রাতকে ঈদুল আযহার (কেননা ঈদুল আযহার দিন ১০ দিন আগে থেকেই জানা যায়) থেকে ঈদুল ফিতরের উৎসব হিসাবে বেশি বিবেচনা করা হয়।

## উৎসব
জাতীয় চাঁদ দেখা কমিটি চাঁদ দেখার ঘোষণা দেওয়ার সাথে সাথে মসজিদ, টেলিভিশন চ্যানেল এবং রেডিও স্টেশনগুলো থেকে এই বিষয়ে ঘোষণা দেওয়া হয়। চাঁদ রাতের উৎসব প্রায় তাৎক্ষণিকভাবে শুরু হয় এবং সকালে ফজরের সালাত পর্যন্ত সারা রাত অব্যাহত থাকে। বেশিরভাগ সকল পরিবার স্থানীয় বাজার, মার্কেট এবং শপিংমলগুলোতে তাদের শেষ সময়ের বাজার করতে যায়। মহিলারা সাধারণত সালোয়ার-কামিজ, চুড়ি, গহনা এবং ব্যাগ ক্রয় করে থাকেন এবং পুরুষরা বেশিরভাগ জুতাতে মনোনিবেশ করেন। এই রাতে বন্ধুদের জন্য উপহার ও মিষ্টি এবং ছোট বাচ্চাদের জন্য খেলনা নিয়ে যাওয়া হয়। পরের দিনের প্রস্তুতিতে সেলুন এবং বিউটি পার্লারগুলোতে সন্ধ্যায় প্রচুর ভীড় লক্ষ্য করা যায়। মহিলা ও মেয়েরা মেহেদী দিয়েও হাত সাজিয়ে থাকে। বাজারের পাশাপাশি সরকারী ভবন, ব্যাংক এবং মসজিদগুলোতে আলোকসজ্জা লক্ষ্য করা যায়। চাঁদ রাত সব বয়সী মানুষকে তাদের বন্ধুবান্ধব এবং বর্ধিত পরিবারের সাথে দেখা করার সুযোগ করে দেয়।

## আরও দেখুন
* বাংলাদেশের উৎসবের তালিকা

## তথ্যসূত্র

## বহিঃসংযোগ
*অস্ট্রেলিয়ায় চাঁদ রাত
*ভার্জিনিয়ায় চাঁদ রাত 
*চাঁদ দেখার বক্ররেখা

বিষয়শ্রেণী:রোজা
বিষয়শ্রেণী:বাংলাদেশের উৎসব
বিষয়শ্রেণী:ভারতের উৎসব
বিষয়শ্রেণী:পাকিস্তানের উৎসব
বিষয়শ্রেণী:ঈদ
বিষয়শ্রেণী:রমজান
বিষয়শ্রেণী:ইসলামি পরিভাষা
জুমাতুল বিদা

**জুমাতুল বিদা** (; যার অর্থ বিদায় শুক্রবার, যাকে **আল-জুমুআ আল-ইয়াতিমাহ**  বা **আল-উইদা জুমা** -ও বলা হয়) হচ্ছে ঈদুল ফিতরের পূর্বে রমজান মাসের শেষ শুক্রবার।

## ব্যাকরণ
আরবী শব্দ *জুমুআ*-এর অর্থ হচ্ছে "সমবেত" এবং উইদা শব্দের অর্থ হচ্ছে "বিদায়"।

## ঐতিহাসিক পটভূমি
জুমু'আ (শুক্রবার) এমন দিন যেদিনে মুসলিম পুরুষদের মধ্য দিনের জোহরের নামাজের পরিবর্তে জুম্মার নামাজের জামাতে অংশ নেওয়া প্রয়োজন হয়। এই জামাতের নামাজে মহিলারা উপস্থিত হতে পারে, তবে তাদের কোন বাধ্যবাধকতা নেই। এই জামাতের প্রমাণ আল-কুরআনে ৬২তম সূরার (সূরা আল-জুমুআ) ৯ম আয়াতে (জামাত, শুক্রবার) উল্লেখ করা হয়েছে:

يَا أَيُّهَا الَّذِينَ آمَنُوا إِذَا نُودِي لِلصَّلَاةِ مِن يَوْمِ الْجُمُعَةِ فَاسْعَوْا إِلَى ذِكْرِ اللَّهِ وَذَرُوا الْبَيْعَ ذَلِكُمْ خَيْرٌ لَّكُمْ إِن كُنتُمْ تَعْلَمُونَ

অর্থ: মুমিনগণ, জুমআর দিনে যখন নামাযের আযান দেয়া হয়, তখন তোমরা আল্লাহর স্মরণের পানে ত্বরা কর এবং বেচাকেনা বন্ধ কর। এটা তোমাদের জন্যে উত্তম যদি তোমরা বুঝ।

যদিও ইসলামে কোনও নির্দিষ্ট শুক্রবারকে পবিত্র দিবস হিসাবে ঘোষণা দেওয়া নেই, কিছু কিছু মুসলমান এটিকে রমজান মাসের দ্বিতীয় পবিত্রতম দিন এবং বছরের অন্যতম গুরুত্বপূর্ণ দিন হিসাবে বিবেচনা করে থাকে। জুমাতুল বিদার দিনে কিছু মুসলমান তাদের দিনের একটি বড় অংশ ইবাদতে ব্যয় করেন।

## আরও দেখুন
* আল-কুদ্‌স দিবস

## তথ্যসূত্র

বিষয়শ্রেণী:ইসলামি পবিত্র দিন
বিষয়শ্রেণী:রমজান
বিষয়শ্রেণী:ইসলামি পরিভাষা
উলফাত হুসাইন ফরিয়াদ

**উলফাত হুসাইন ফরিয়াদ** ছিলেন উনবিংশ শতাব্দীর একজন ভারতীয় কবি। তিনি প্রধানত ফার্সি ও উর্দু ভাষায় কবিতা লিখতেন। বাংলার নবাব পরিবারের সাথেও তার সুসম্পর্ক ছিল।

## জন্ম
উলফাত ১৮০৪ সালে তৎকালীন আজীমাবাদে (বর্তমান ভারতের পাটনা) জন্ম গ্রহণ করেন। তখন তার নাম রাখা হয় *উলফাত হুসাইন।*

## কর্মজীবন
১৮৪৫ সালে উলফাত মুর্শিদাবাদে গমন করেন। সেখানে তিনি নবাব পরিবারের গৃহ-শিক্ষক হিসেবে নিয়োগ পান। এ সময় তিনি নবাবের সুদৃষ্টি লাভ করেন। ফলে, ১৮৪৯ সালে নবাব উলফাতকে তার প্রতিনিধি করে কলকাতায় প্রেরণ করেন। ১৮৭৪ সাল পর্যন্ত তিনি সেখানে নওয়াব নাযিমের প্রতিনিধি হিসেবে অবস্থান করেন।

## সাহিত্যে অবদান
উলফাত মূলত উর্দু ও ফারসি ভাষায় *ফরিয়াদ* ছদ্মনামে কবিতা লিখতেন। কলকাতায় থাকাকালীন ১৮৭৬ সালে তার বিখ্যাত গ্রন্থ *মসনভি-ই দাবিস্তানে আখলাক* মুহাম্মদী প্রেস থেকে প্রকাশ করা হয়। এছাড়া, তার অন্যান্য বইগুলোর মধ্যে উল্লেখযোগ্য হল: *দীউয়ানে উর্দু*, *দীউয়ানে ফার্সি*, *মসনভি-ই তিলসমে উলফাত*, *মসনভি-এ রাওযাতুল মাআনি*, *মসনভি-ই-গাঞ্জিনায়ে ইশক* ইত্যাদি।

কবিতা লেখার পাশাপাশি উলফাত কিছুদিন সাংবাদিক হিসেবেও কাজ করেছেন। এ সময় তিনি *আইনায়ে গীতিনুমা* সহ বেশ কিছু ফার্সি পত্রিকা প্রকাশ করেন।

কলকাতায় তিনি কবি হিসেবে বেশ খ্যাতি অর্জন করেছিলেন। এমনকি, মাওলানা ওবায়দুল্লাহ আল ওবায়দী সোহরাওয়ার্দী, মাওলানা আবদুর রউফ ওহীদ, খানবাহাদুর আবদুল লতিফ, নওয়াব আমির আলী প্রমুখ গুণী ব্যক্তিরাও তাঁর শিষ্যত্ব গ্রহণ করেছিলেন।

## মৃত্যু
উলফাত ১৮৮১ সালে ৭৭ বছর বয়সে মৃত্যু বরণ করেন। তাঁর মৃত্যুর প্রায় ৪৫ বছর পর *শাদ আজীমাবাদী* তাঁর জীবনীগ্রন্থ রচনা করেন। *হায়াতে ফরিয়াদ* নামক এই বইটি ১৯২৬ সালে প্রকাশিত হয়।

## তথ্যসূত্র

## বহিঃসংযোগ
* 
* উলফাতের লেখা ''দাবিস্তানে আখলাক'' বইয়ের ই-বুক
* ''তাসীর-ই-উলফাত'' বইয়ের ই-বুক

বিষয়শ্রেণী:মুসলিম কবি
বিষয়শ্রেণী:ফার্সি ভাষার কবি
বিষয়শ্রেণী:উর্দু ভাষার কবি
বিষয়শ্রেণী:ভারতীয় সাহিত্যিক
বিষয়শ্রেণী:বাঙালি মুসলিম
বিষয়শ্রেণী:১৮০৪-এ জন্ম
বিষয়শ্রেণী:১৮৮১-এ মৃত্যু
পরী বিবি

**পরী বিবি** ছিলেন সুবাহ বাংলার মুঘল সুবাহদার শায়েস্তা খানের কন্যা এবং সম্রাট আওরঙ্গজেবের পুত্র ও ভবিষ্যত মুঘল সম্রাট মুহাম্মদ আজম শাহ-এর তৃতীয় স্ত্রী হিসেবে বিবাহ ঠিক হয়েছিল। কিন্তু পরী বিবির ১৬৮৪ সালে আকস্মিক মৃত্যুর কারণে আর বিয়ে হয় নি।  এছাড়াও তিনি মুঘল সম্রাট জাহাঙ্গীরের প্রধান স্ত্রী সম্রাজ্ঞী নূর জাহানের নাতনী। 

## জীবনী
শায়েস্তা খানের কন্যা পরী বিবির আসল নাম ছিল ইরান দুখত রহমত বানু। তবে পরী বিবি নামটিই অধিক প্রচলিত। তিনি শায়েস্তা খানের কন্যা কিনা তা নিয়ে কিছু ঐতিহাসিকদের মধ্যে দ্বিমত থাকলেও তিনি যে শায়েস্তা খানের কন্যা তা স্বয়ং শায়েস্তা খানের নিজের ওসিয়তনামা থেকেই প্রমাণিত হয়। ওসিয়তনামাটি গণপ্রজাতন্ত্রী বাংলাদেশ সরকারের কাটরা ওয়াকফ পরিদপ্তরে এখনো সংরক্ষিত আছে।

শাহজাদা মুহাম্মদ আজম শাহ-এর সঙ্গে পরী বিবির তৃতীয় বিবাহ ঠিক হয়। তাদের বিয়েতে দেনমোহর নির্ধারণ করা হয়েছিল এক লক্ষ আশি হাজার টাকা।

কিন্তু ১৬৮৪ সালে লালবাগ কেল্লার অভ্যন্তুরে তার অকাল মৃত্যু ঘটে।আর মৃত্যুর কারণে তাদের আর বিয়ে সম্পন্ন হয় নি।

## পরী বিবি এবং লালবাগ কেল্লা

১৬৭৮ সালে সুবাহ বাংলার তৎকালীন সুবাহদার শাহজাদা মুহাম্মদ আজম লালবাগ কেল্লার নির্মাণ শুরু করেন। তিনি বাংলার সুবাহদার (গভর্নর) হিসেবে মোট ১৫ মাস ঢাকায় ছিলেন। কিন্তু লালবাগ কেল্লার নির্মাণ কাজ সমাপ্ত হওয়ার আগেই তার পিতা মুঘল সম্রাট আওরঙ্গজেব মারাঠা বিদ্রোহ দমনের জন্য তাকে দিল্লিতে ফিরে আসার নির্দেশ দেন।

এসময়ের মধ্যে একটি দরবার হল ও একটি মসজিদ নির্মিত হয়। তারপর ১৬৮০ সালে পরী বিবির বাবা শায়েস্তা খান পুনরায় বাংলার সুবাদার নিযুক্ত হন। তিনি পুনরায় দুর্গের নির্মাণকাজ শুরু করেন। কিন্তু ১৬৮৪ সালে কেল্লার ভেতর শায়েস্তা খানের কন্যা ইরান দুখত রহমত বানুর (পরী বিবি) মৃত্যুর ফলে শায়েস্তা খান দুর্গটিকে অপয়া মনে করে ১৬৮৪ সালে এর নির্মাণকাজ বন্ধ করে দেন। 

তিনি দুর্গের অভ্যন্তরে পরীবিবির সমাধি উপর একটি সুদৃশ্য সমাধি সৌধ তৈরি করেন। যা পরিবিবির মাজার হিসেবে পরিচিত।

### পরী বিবির সমাধিসৌধ

থাম্ব|পরী বিবির সমাধিসৌধ

লালবাগের কেল্লার অভ্যন্তরে তিনটি স্থাপনা রয়েছে সেগুলো হলো– মসজিদ, পরী বিবির সমাধি ও দেওয়ান-ই-আম। এগুলোর মধ্যে সবচেয়ে আকর্ষণীয় হল পরীবিবির মাজার। মূলত লালবাগ কেল্লার বিভিন্ন ছবিতে পরীবিবির মাজার ভবনটিই দেখানো হয়।

পরিবিবির মাজার ভবনটি বর্গাকার চতুষ্কোণ। ভবনের একদম মাঝের বর্গাকার কক্ষটিতে রয়েছে পরীবিবির কবর। এই কক্ষটিও ঘিরে আরও আটটি ঘর রয়েছে। ভবনের চার কোনায় রয়েছে চারটি ছোট মিনার এবং ছাদের কেন্দ্রভাগে রয়েছে অষ্টকোণ আকৃতির গম্বুজ। গম্বুজটি পূর্বে সোনার পাত দিয়ে মোড়ানো ছিল। বর্তমানে তা পিতল দিয়ে আচ্ছাদিত। 
ভবনটির কেন্দ্রীয় কক্ষ এবং এর চারপাশের চারটি কক্ষে সাদা মার্বেল পাথর দিয়ে আচ্ছাদিত। কিন্তু ভবনের কোন চারটি কক্ষ সাধারণ প্লাস্টার করা।

ভবনটির চারপাশে চারটি ঝরনা ছিল কিন্তু বর্তমানে দক্ষিণ দিকের ঝরনাটি বন্ধ করে দেওয়া হয়েছে। 

## তথ্যসূত্র

বিষয়শ্রেণী:১৬৭৮-এ মৃত্যু
বিষয়শ্রেণী:মোঘল সাম্রাজ্যের নারী ব্যক্তিত্ব
বিষয়শ্রেণী:মুঘল সাম্রাজ্য
বিষয়শ্রেণী:ভারতীয় মুসলিম
বিষয়শ্রেণী:ভারতীয় রাজপরিবারের নারী
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:১৭শ শতাব্দীর ভারতীয় মুসলিম
বিষয়শ্রেণী:ভারতীয় রাজকীয় নারী
বিষয়শ্রেণী:মুঘল_রাজবংশ
সৈয়দপুর সরকারি মহাবিদ্যালয়

**সৈয়দপুর সরকারি মহাবিদ্যালয়**  বাংলাদেশের নীলফামারী জেলার সৈয়দপুরে অবস্থিত একটি কলেজ। এটি জাতীয় বিশ্ববিদ্যালয় এবং দিনাজপুর শিক্ষা বোর্ডের অধিভুক্ত একটি অনার্স-লেভেলের ডিগ্রি কলেজ। কলেজটি সৈয়দপুর শহর ও নীলফামারী জেলার প্রথম কলেজ, যা ১৯৫৩ সালে প্রতিষ্ঠিত হয়।

পূর্ব পাকিস্তান আমলে কলেজটির নাম ছিল "কায়েদে আজম কলেজ"। কলেজটির একটি বিশাল ক্যাম্পাস রয়েছে এবং এখানে একটি শহীদ মিনার রয়েছে যা সৈয়দপুর শহরের কেন্দ্রীয় শহীদ মিনার হিসেবেও ব্যবহৃত হয়। ২০১৮ সালে সরকারিকরণ করে সৈয়দপুর মহাবিদ্যালয়কে "সৈয়দপুর সরকারি মহাবিদ্যালয়" হিসাবে নামকরণ করা হয়।

## পাঠ্যধারা

### সৈয়দপুর সরকারি মহাবিদ্যালয়ের শিক্ষা কোর্সসমূহ:

* উচ্চ মাধ্যমিক স্তর (এইচএসসি)
* চার বছরের অনার্স কোর্স
* ডিগ্রি পাস কোর্স

### উন্মুক্ত বিশ্ববিদ্যালয় কোর্সসমূহ:

*   এইচএসসি
*    ডিগ্রি পাস কোর্স
*    চার বছরের অনার্স কোর্স

#### সিলেবাস: জাতীয় পাঠ্যক্রম এবং পাঠ্যপুস্তক বোর্ড বাংলা

## তথ্যসূত্র

বিষয়শ্রেণী:নীলফামারী জেলার মহাবিদ্যালয়
বিষয়শ্রেণী:১৯৫৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫৩-এ পূর্ব পাকিস্তানে প্রতিষ্ঠিত
ভিমেশ্বর শিব ধাম

**ভিমেশ্বর দ্বাদশ জ্যোতিলিঙ্গ শিব ধাম** (ইংরাজী: **Bhimeswar Dwadas Jyotirlinga Dham**) হচ্ছে গুয়াহাটি-এর পামহীর কাছের ডাকিনী পাহাড় বা ডাইনি পাহাড়ে (ডাইনী বাম) অবস্থিত একটি জ্যোতিলিঙ্গ ধাম। এই ধাম দীপর বিল-এর সামনের পার্বত্য অঞ্চলে অবস্থিত। পৌরাণিক আখ্যান মতে এখানে ভগবান মহাদেব ভিমাসুর নামের দৈত্যকে নিধন করতে অবতার ধারণ করেছিলেন।

ডাকিনী পাহাড়ের অবস্থান একটি বিতর্কের বিষয়। শিব পুরাণ এবং কৌটি রুদ্র সংহিতা মতে ভিমাশঙ্কর (বা ভিমেশ্বর) ডাকিনী পাহাড়ে অবস্থিত। সেজন্য ভক্তরা পামহীর এই ধামকে দ্বাদশ জ্যোতিলিঙ্গ রূপে বিশ্বাস করেন। অনেকলোক পুণা শহরের কাছের ভিমাশঙ্কর ধামকেও দ্বাদশ জ্যোতিলিঙ্গ রূপে আরাধনা করেন।

এই ধামে কোনো মন্দির দেখতে পাওয়া যায় না। বরঞ্চ এখানে একটি শিবলিঙ্গ এবং সেই শিবলিঙ্গের সামনে দিয়ে বয়ে থাকা একটি পার্বত্য ঝোরা দেখতে পাওয়া যায়। এই শিবলিঙ্গকে এখানে আরাধনা করা হয়। এই স্থানের প্রাকৃতিক সৌন্দর্য্য অতি মোহনীয়।

## পৌরাণিক আখ্যান
শিব পুরাণে উল্লেখ থাকা মতে, লঙ্কেশ্বর রাবণ-এর ভাই কুম্ভকর্ণ পাতাল-এর রাজার পুত্রী কার্কতীকে বিয়ে করতে চান। রাবণ পাতাল যান এবং কুম্ভকর্ণকে রামের বিরুদ্ধে যুদ্ধে আমন্ত্রণ জানান। কিন্তু কুম্ভকর্ণ যতক্ষণ রাবণ তাঁকে কার্কতীর সাথে বিবাহে সম্মতি প্রদান না করেন, ততক্ষণ যুদ্ধে যেতে অসম্মত থাকেন। পরে নারদ মুনির উপদেশে রাবণ এই বিবাহে সম্মতি প্রদান করেন। বিয়ের পরে কার্কতীকে ছেড়ে কুম্ভকর্ণ যুদ্ধে রাওনা হয়। যুদ্ধে কুম্ভকর্ণর মৃত্যুর পরে কার্কতী কুম্ভকর্ণের পুত্রকে জন্ম দেন এবং এই পুত্রই ভিমাসুর নামে পরিচয় লাভ করে। পরে ভিমাসুর ভগবান ব্রহ্মার তপস্যা করে এবং তাঁর থেকে বর লাভ করে। বর লাভ করে ভিমাসুর ভগবান বিষ্ণুকে প্রত্যাহ্বান জানায় এবং যুদ্ধে আমন্ত্রণ করে। বিষ্ণু এই প্রত্যাহ্বানের প্রতি সম্মতি জানান এবং ভিমাসুরের সাথে যুদ্ধ করেন। ব্রহ্মার বরের মূল্য রাখতে এই যুদ্ধে বিষ্ণু পরাজয বরণ করেন। এরে পরে ভিমাসুর অহংকারী হয়ে পড়ে এবং বিভিন্ন রাজাকে বশ এবং বন্দী করা আরম্ভ করে। ভিমাসুর কামরূপ-এর রাজা প্রিয়ধর্মনকে (কামরূপেশ্বর) পরাজিত করে তাঁকে এবং তাঁর পত্নী দক্ষিণাদেবীকে কারারুদ্ধ করে রাখে। 

প্রিয়ধর্মন এবং তাঁর পত্নী শিবভক্ত ছিল এবং তাঁরা কারাগারেও শিবের আরাধনা করেছিল। ভিমাসুর তাঁদের আরাধনায় ব্যাঘাত ঘটাতে সৈনিক পাঠায়; কিন্তু শিবের ক্রোধে সকলে ভস্ম হয়েছিল। তখন ভিমাসুর প্রিয়ধর্মনকে নিধন করতে চায়। ভিমাসুর আরাধনায় মগ্ন প্রিয়ধর্মনকে আক্রমণ করে, কিন্তু তাঁর তরোয়াল গিয়ে প্রিয়ধর্মনের আরাধনা করা শিবলিঙ্গে আঘাত হানে। সাথে সাথে ভগবান শিবের ভিমাশঙ্কর রূপের আবির্ভাব ঘটে এবং তিনি ভিমাসুরকে বধ করেন। শিবের শরীরের ঘাম থেকে একটি নদীর সৃষ্টি হয় এবং ভক্তরা বর্তমানে এই ধামে বয়ে যাওয়া ঝোরাটিকে সেই নদী বলে বিশ্বাস করেন। এই ঘটনার পরে, যে স্থানে রাজা কামরূপেশ্বর শিবের আরাধনা করেছিলেন, সেই স্থান ভিমেশ্বর নামে পরিচিত হল। দেবতা এবং ভক্তদের অনুরোধে ভগবান শিব এই স্থানে ভিমাশঙ্কর নামে বিরাজ করতে সম্মত হন। তখন থেকে এই ধাম জ্যোতিলিঙ্গরূপে পূজিত হয়ে আসছে। 

## যাতায়ত
এই ধাম গুয়াহাটি শহরের কেন্দ্র থেকে ১৩ কিমি দূরে অবস্থিত। ভিমেশ্বর ধামে যেতে গুয়াহাটির ৩৭ নং জাতীয় সড়ক থেকে পামহীর পিছনে যেতে হয়। গুয়াহাটি রাজ্য তথা দেশের অন্য অঞ্চলের সাথে পথ, রেল এবং বিমান যাতায়ত সুসংলগ্ন।

## তথ্যসূত্র

বিষয়শ্রেণী:গুয়াহাটি
বিষয়শ্রেণী:হিন্দু মন্দির
বিষয়শ্রেণী:গুয়াহাটির হিন্দু মন্দির
বিষয়শ্রেণী:গুয়াহাটির দর্শনীয় স্থান
ম্যাককেনা গ্রেস

**ম্যাককেনা গ্রেস** (জন্ম: জুন ২৫, ২০০৬) একজন মার্কিন কিশোরী অভিনেত্রী। তিনি ছ’বছর বয়স থেকে পেশাদারভাবে অভিনয় শুরু করেন, তার প্রথমদিকের কাজের মধ্যে রয়েছে জেসমিন বার্নস্টাইন চরিত্রে *ডিজনি এক্সডি*র সিটকম *ক্রাশ অ্যান্ড বার্নস্টাইন* (২০১২-২০১৪) এবং ফেইথ নিউম্যান চরিত্রে ধারাবাহিক *দ্য ইয়ং অ্যান্ড দ্য রেস্টকেসে* অভিনয়।

*এবিসি/[[নেটফ্লিক্স]]* অনুষ্ঠান *ডিজাইন্যাটেড সারভাইভারের* পেনি কার্কম্যান চরিত্রে অভিনয়ের জন্য গ্রেস সুপরিচিত। এছাড়াও নেটফ্লিক্সের কমেডি সিরিজ *ফুলার হাউজে* (২০১৬-২০১৮) রোজ হারবেনবার্গার এবং নেটফ্লিক্সের সুপারন্যাচারাল হরর সিরিজ *দ্য হন্টিং অভ হিল হাউজে* থিওডোরা কেইনের ভূমিকায় অভিনয় করেও তিনি প্রভূত পরিচিত লাভ করেছেন।

## জীবনী
গ্রেস অভিনয়জগতে পা রাখেন ২০১৩ সালে, টেলিভিশন পাইলট *জো, জো অ্যান্ড জেইন* এ সিডনি চরিত্রে অভিনয়ের মধ্য দিয়ে। পরবর্তীতে তিনি ডিজনি এক্সডি সিরিজ *ক্রাশ অ্যান্ড বার্নস্টেইনে* অভিনয় করেন।* দ্য ইয়ং অ্যান্ড রেস্টলেস* (২০১৩-২০১৫) ধারাবাহিকে তাকে ফেইথ নাওম্যান হিসেবে দেখা যায়। ২০১৫ তে অভিনয় করেন সিবিএস সিরিজ *সিএসআই: সাইবার* এ। সাইন্স ফিকশন থ্রিলার *ইন্ডিপেন্ডেন্স ডে: রিসার্জ্যান্স* ছবিতে তিনি ডেইজি চরিত্রে অভিনয় করেন, রোনাল্ড ইমেরিচের পরিচালনায় নির্মিত ছবিটি ২৪ জুন, ২০১৬ তে মুক্তি পায়। এছাড়া ড্রামা ঘরানার *মিঃ চার্চ* (২০১৬) এবং কমেডি ঘরানার *হাউ টু বি আ ল্যাটিন অভার* (২০১৭) ছবিতে তিনি অভিনয় করেছেন।

২০১৭ সালে মার্ক ওয়েবের ড্রামা ঘরানার *গিফটেড* ছবিতে ক্রিস ইভানসের পাশাপাশি প্রধান চরিত্রে অভিনয় করেন। এই ছবিতে তার অভিনয় ব্যাপকভাবে সমাদৃত হয়, তিনি *ক্রিটিক'স চয়েস মুভি অ্যাওয়ার্ড ফর বেস্ট ইয়ং অ্যাক্ট্রেসের* (সেরা কনিষ্ঠ অভিনেত্রীর জন্য সমালোচকদের মতামতের ভিত্তিতে চলচ্চিত্র পুরস্কার) জন্য মনোনীত হোন।

গ্রেসকে অধিকাংশ ক্ষেত্রেই তরুণ চরিত্রগুলোর বাল্যবেলার চরিত্রে দেখা যায়।. তিনি টনিয়া হার্ডিংয়ের জীবনীভিত্তিক ছবি *আই, টনিয়া*তে অভিনয়ের জন্য আইস স্কেটিং রপ্ত করেন। এছাড়াও হরর ছবি *অ্যামিটভিল: দ্য অ্যাওকেনিং*তে জুলিয়া নামক গুরুত্বপূর্ণ চরিত্রে অভিনয় করেন, ছবিটিতে আরো অভিনয় করেন বেলা থোর্ন, পরিচালনায় ছিলেন ফ্রাঙ্ক খাল্ফন।

গ্রেস হরর ড্রামা ছবি *দ্য ব্যাড সীডে* (২০১৮) এমা গ্রসম্যানের ভূমিকায় অভিনয় করেন।

২০১৯ এর হরর ছবি *অ্যানাবেলে কামস হোমে* গ্রেসকে দেখা যায় জুডি ওয়ারেনের ভূমিকায়, জুন প্যারানরমাল ইনভেস্টিগেটর এড এবং লরেন ওয়ারেনের মেয়ে।' একই বছরে মার্ভেল স্টুডিওর ক্যাপ্টেন মার্ভেল ছবিতে তিনি অভিনয় করেন। 

২০১৮ এর নভেম্বরে ডেডলাইন হলিউড এক প্রতিবেদনে জানায়, নেটফ্লিক্সের *দ্য চিলিং অ্যাডভেঞ্চার অভ সাবরিনা* সিরিজের দ্বিতীয় মৌসুমে তাকে বাল্যকালের *সাবরিনা স্পেলম্যান* হিসেবে দেখা যাবে।.

## অর্জন

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০০৬-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:টেক্সাসের অভিনেত্রী
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:মার্কিন শিশু সঙ্গীতশিল্পী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন পপ রক কণ্ঠশিল্পী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন পপ গায়িকা
বিষয়শ্রেণী:শিশু পপ সঙ্গীতজ্ঞ
বিষয়শ্রেণী:টেক্সাসের সঙ্গীতশিল্পী
বিষয়শ্রেণী:মার্কিন রক গীতিকার
বিষয়শ্রেণী:টেক্সাসের সঙ্গীতশিল্পী-গীতরচয়িতা
বিষয়শ্রেণী:মার্কিন ইউকুলেলে বাদক
বিষয়শ্রেণী:মার্কিন গায়িকা-গীতরচয়িতা
বিষয়শ্রেণী:মার্কিন লোক সঙ্গীতশিল্পী
বিষয়শ্রেণী:২১শ শতাব্দীর মার্কিন সঙ্গীতশিল্পী-গীতরচয়িতা
লখিমী

**লখিমী** () ১৯৫৬তে মুক্তি লাভ করা একটি অসমীয়া ছায়াছবি। প্রযোজনা লখিমী প্রোডাকশনের। কাহিনী, চিত্রনাট্য এবং পরিচালনা ভবেন দাস-এর। ছবির পরিচালক ভবেন দাস কামরূপ জেলার রামপুর গাঁওয়ের সন্তান ছিলেন। তিনি অনেকগুলি অসমীয়া, বাংলা ছবির সাথে জড়িত ছিলেন। 'কানামাছি' নামে বাংলা ছবি একটি পরিচালনা করে তিনি বিশেষ খ্যাতি অর্জন করেছিলেন।

## কাহিনী
মধু মাস্টারের আদরের বৌমা লখিমীকে কেন্দ্র করে গ্রাম্য সহজ-সরল জীবনের হাসি-কান্নার অপরূপ ছবি ছায়াছবিটির মধ্য দিয়ে ফুটিয়ে তুলতে চেষ্টা করা হয়েছে। বিয়ের পরে স্বামীহারা হওয়া লখিমী দেওর মাতৃহীন ভবনাথ এবং শ্বশুর মধু মাস্টারকে অন্তরের সাথে পরিচর্যা করতেন। সেইজন্যই লখিমীর প্রতি ঈর্ষাতুর হয়ে পড়ে মধু মাস্টারের দ্বিতীয় পক্ষের স্ত্রী, অর্থাৎ লখিমীর মাসীশাহু। মাসীশাহু চক্রান্ত করে লখিমীর সাথে ভবনাথের অবৈধ সম্পর্ক আছে বলে রটনা করে। ঘটনা এতদূর গড়ায় যে তিনি মায়ের বাড়ি চলে আসতে বাধ্য হন। ভবনাথ পরদিনই বৌদিক ফিরিয়ে আনতে যায়। কিন্তু তিনি ফিরে আসেন না। অন্যদিকে ভবনাথের ছোটবেলার সাথী বকুলীও মাসীশাহুর চক্রান্তে ভবনাথের থেকে দূরে চলে যায়। লখিমীও মায়ের ঘরে থাকতে পারল না।

অবশেষে মাসীশাহুর ভুলের অনুশোচনা হল এবং বৌমাকে সাদরে ঘরে ফেরালেন। ভবনাথও মাতৃসম বৌদিকে পুনরায় ফিরিয়ে আনল।
 
## অভিনয় শিল্পী
*প্রবীন ফুকন (মধু মাস্টার)
*বিমলা বরুয়া (লখিমী)
*জ্ঞানদা কাকতি 
*পূর্ণিমা বরুয়া
*ডাঃ তারিণীমোহন বরুয়া
*কল্পনা বরুয়া (শিশু শিল্পী)
*দুর্গেশ্বর বরঠাকুর, হীরেণ চৌধুরী, রাণু ডেকা, বিমল নাথ, তরুণ নাথ

## সঙ্গীত
লখিমীর সঙ্গীত পরিচালনা করেছেন ব্রজেন বরুয়া। গান লিখেছেন কেশব মহন্তইল।

## তথ্যসূত্র

বিষয়শ্রেণী:অসমীয়া ভাষার চলচ্চিত্র
বিষয়শ্রেণী:১৯৫০-এর দশকের অসমীয়া ভাষার চলচ্চিত্র
মাঘনোয়া দ'ল

মাঘনোয়া দ’ল নারায়ণপুর-এর ফুলবাড়ি গাওঁতে অবস্থিত, একে ফুলবাড়ি দ’ল নামেও জানা যায়। পিচলা নদীর পূর্বে মাঘনোয়া বিলের পারে দ'লটি অবস্থিত। একসময় এটি শক্তির অধিষ্ঠাত্রী দেবী কালীর মুখ্য পূজন স্থল ছিল। আহোম রাজত্বে কয়েকজন স্বর্গদেবের এই স্থান দর্শন করার প্রমাণ পাওয়া য়ায়। মানের আক্রমণের সময় দোল এবং পূজারীরা এখান থেকে যাওয়ার সময় দ'লের মুখ্য প্রতিমা (বিগ্রহ) লুকিয়ে রাখা হয়েছিল কিন্তু এটি দ’লে পুনরায় ফিরে আসেনি। পরে কলাবাড়ি ঘর তৈরি করে প্রতিমাটি স্থাপন করা হয়। এটিই হল বর্তমানের বরকালিকা থান। 

## দ'লের বিবরণ

মাঘনোয়া দ’লটির চারিদিকে প্রায় ৫ ফুট উঁচু ইটের বেড়া। দ'লে মিশে থাকা বুলনি ঘরের পারে প্রায় ১২৫ হাত দূরে ইটের বেড়ায় মিশে থাকা বাট চোরাসহ মন্দির প্রাঙ্গণে ঢুকতে একটি মাত্র দুয়ার আছে। ইটের গড়ের চারিদিকে একটি মাটির গড়। মাটির গড়ের মধ্যের আয়তন প্রায় ৩৩/১৫ লোচা। গড়ের দক্ষিণ পূর্ব চুকটি মাঘনোয়া বিলে মিশেছে। মাঘনোয়া বিলের আয়তন ৮৯/১৮ লোচা। দ’লটি আটকোণা এবং সম্মুখের গায়ে মিশে আছে বুলনি ঘর। দ’লটি মাটির তলায় কতটা মিশে গিয়েছে বলা শক্ত। বর্তমানে এটি ৩০ হাত সমান উঁচু। আটকোণা দ’লটির প্রত্যেক বাহুর বাইরের দিকের দৈর্ঘ্য ৯ হাত। দ’লটির বেড়ার সাতহাত উঁচুতে একটি কার্নিস আছে। কার্নিসের নিচ থেকে মাটিতে লাগা বেড়ার অংশের মধ্য ভাগ মৃদংগের মতো ফোলা। দ’লটির কার্নিসের নিচে প্রত্যেক বেড়ায় সারিতে পাঁচটি করে দুসারি মূর্তি লাগানো ছিল। বর্তমানে সেসব মূর্তি নাই এবং দ’লটির কলসিও নেই। দ'লের বেড়াগুলি সাতফুট মত উঁচু। বুলনি ঘর দৈর্ঘ্যে বার হাত, প্রস্থ নয় হাত এবং উঁচু প্রায় আট হাত। এর বেড়া প্রায় তিন ফুট উঁচু। দুইদিকের বেড়ায় চারটিকরে চাকি রাখা থাকে। বেড়ায় লাগানো তিনটি ভাঙা এবং আটটি ভাল মূর্তি এখানে তৈরি রাখা আছে। 

## বুরঞ্জী

এই দ’লটি কে নির্মাণ করেছিলেন তার সংবাদ পাওয়া যায় না। ঘর এবং ইটের ঠাট দেখে এই দ’ল আহোম রাজারা নির্মাণ করেছিলেন বলা যায়। আনন্দ চন্দ্র আগরওয়ালা "কামরূপ তীর্থর বিবরণ" প্রবন্ধ (আবাহন ৫ম বছর) তে মাঘনোয়া দ'লের পারে বিভাণ্ডক মুনির আশ্রম আছে বলে লিখেছেন।

ওবেদ চাবর বুরঞ্জীর মতে স্বর্গদেউ রাজেশ্বর সিংহ(১৭৫১-১৭৬৯)ই পিচলা নদীতে স্নান করে ফুলবাড়ি দেবালয়ে গোঁসানী সেবা করে ৪,০০০ তিরোতা এবং ছেলে মেয়েকে কাপড়, টাকা এবং সোনা দান করেন। 

## বর্তমান
সরকার এবং স্থানীয় বাসিন্দাদের অবহেলার জন্য দ’লটির প্রায়গুলি সামগ্রীর নষ্ট সাধন হয়েছে। এখনও প্রতিবছর পূজার জন্য অনেক ভক্তর এখানে আগমন ঘটে। কমবেশি পরিমাণে পর্যটকও দেখতে পাওয়া যায়।  

## তথ্যসূত্র

## বহিঃসংযোগ
* লখিমপুরের মাঘনোয়া দ'ল এবং বরকালিকা থান, লেখক: বিপুলচন্দ্র ভট্টাচার্য  ওয়েবসাইট: নীলা চরাই ডট কম
* রুদ্রসিংহ ,রাজেশ্বর সিংহের কীর্তীচিহ্ন মাঘনোয়া দৌলর কিছু কথা, লেখক: নিরুপমা বরা , ওয়েবসাইট: অভিজ্ঞানম ডট কম

বিষয়শ্রেণী:নারায়ণপুর
বিষয়শ্রেণী:হিন্দু মন্দির
খেউন রৌণ মাই ক্ব

**খেউন রৌণ মাই ক্ব**' () বা সিঙ্গাড়ীঘরুথা  হল  মধ্যযুগীয় আসামে রাজত্বকারী আহোম রাজ্য-এর চাওফার ঐতিহাসিক রাজ্যভিষেক অনুষ্ঠান। আহোম শাসনের সময় এই অনুষ্ঠান বিশেষ রাজকীয় মর্য্যাদা লাভ করেছিল। সেইসময় আহোম রাজকুমার এই অনুষ্ঠান ছাড়া রাজকীয়ভাবে মর্যাদা লাভ করত না বলে প্রতিটি চাওফা এই প্রথাটির মধ্য দিয়ে শাসন ভার গ্রহণ করতেন। কিন্তু অনুষ্ঠানটি অনেক ব্যয়বহুল ছিল এবং সেইজন্য এই অনুষ্ঠান করায় যথেষ্ট সময়ের প্রয়োজন হত এবং দেশে আর্থিক সংকটে এই অনুষ্ঠান অনেকসময় স্থগিত রাখতেও হয়েছিল।
## উৎস
"খেউন রৌণ মাই ক্ব" অনুষ্ঠানটি প্রথম আহোম চাওফা  চুদাংফা দ্বারা অনুষ্ঠিত হয়। চুদাংফা ১৩৯৭ খ্রিস্টাব্দে চাওফা হন। তিনি রাজধানী চরাইদেউর থেকে চরগুয়াতে সরান। নতুন রাজধানীতে চাওফা চুদাংফা উৎসব অনুষ্ঠিত করেছিলেন। এই প্রথা আহোমদের পূর্বপুরুষ দেবতা ফুরা লেংডনের আদেশ মতে পালন করে আসা হয়। এবং সেইসময় থেকেই প্রতিজন চাওফাই এই অনুষ্ঠানটি পালন করে আসছেন। এই অনুষ্ঠানটিতে চাওফারা চিঙ্গাড়ী গাছের কাঠামো তৈরি করে সেখানে অনুষ্ঠিত করতেন সেজন্য একে *সিঙ্গাড়ীঘরুথা* বলা হয়। প্রায় সমস্ত আহোম চাওফাই চরাইদেউতে এই অনুষ্ঠান করতেন কারণ চাওলুংদেররা স্থায়ী রাজধানী সেখানে করেছিলেন।

## পদ্ধতি
এই অনুষ্ঠানটি আহোমদের পরম্পরাগত আহোম ধর্মের পূজারীরা করেন এবং উপযুক্ত দিন বার মঙ্গল চান। অনুষ্ঠানটি অনুষ্ঠিত করার দিন একটি মস্ত হাতীতে চোমফাক পরে চাওঁফা ওঠেন এবং জ্যেষ্ঠ রাণী আই কুঁয়রীকে একটি মাইকী হাতীতে উস্থান চরাইদেও অভিমুখে রাওনা হন। তারপর রাজদম্পত্তি হাল পাটঘরে উপস্থিত হয়ে মলুঙদের দ্বারা ঙি পুলকের পবিত্র জল ছেটান। কিছু আহোম পুথির মতে সেই মলুঙ দুজন একই বংশের যাদের এই কাজের জন্য রাখা হত। জল ছেটানোর পর মলুঙদের সোনা রূপার অনেক দামী উপহার দেওয়া হত। তারপরে কিছু সময় রাজধানী থেকে দূরে যেতেন যাতে সকল অসূয়া অমঙ্গল সেখান থেকে চলে যায়।

## সাথে দেখুন
* আহোম
## তথ্যসূত্র

বিষয়শ্রেণী:আহোম রাজ্য
শ্রীশ্রী মাধব থান

**শ্রীশ্রী মাধব থান** আসাম-এর একটি ধর্মস্থান। এটি নগাওঁ জেলা-এর কামপুর শহর থেকে প্রায় ১২ কি.মি. দক্ষিণে মাধবপারা পাহাড়ের কাছে লাংপি (কার্বি), চীনা বা বরাপানী নদীর পারে অবস্থিত। কিংবদন্তিমতে এই স্থানে শ্রীকৃষ্ণ (মাধব) এবং অর্জুনে এবার জিরণি নিয়েছিল। এই থান প্রকৃততে চারিটি থানের কেন্দ্র - মাধব থান, বিষ্ণু থান, গণেশ থান এবং শিব থান। 
কামপুর-বৈঠালাংছ' সংযোগী গড়কাপ্তানী পথের মাধ্যমে থান পর্যন্ত যাতায়াতর সুবিধা আছে।

## ইতিহাস
ইতিহাস অনুসারে মহাভারতত উল্লেখায় কুরুক্ষেত্র যুদ্ধ-এর পর পঞ্চ-পাণ্ডবে অশ্বমেধ যজ্ঞ করে নিজেদের ক্ষমতা প্রতিপন্ন করতে যজ্ঞের ঘোড়া ছেড়েছিলেন। সেই যজ্ঞের ঘোড়া এসে প্রমীলা রাজ্যে প্রবেশ করায়, প্রমীলা রাজ্যের রানী প্রমীলা ঘোড়া আবদ্ধ করেছিলেন। ফলে অর্জুন ঘোড়া ছেড়ে দিতে বলায় রানী প্রমীলা অরাজি হন। এবং কোনোভাবেই ঘোড়া আনতে না পেরে অর্জুন তাঁর সখা মাধবে(কৃষ্ণ)র পরামর্শমত মাধব নিজে এসে প্রমীলা রাজ্যের পূর্ব প্রান্তে থাকা বরপানী নদীর পারের পাহাড়ে বসে দুয়ারে যুদ্ধের মীমাংসা করে দিয়ে, প্রমীলা-অর্জুনের মিলন ঘটিয়ে যুদ্ধের ঘোড়া উন্মুক্ত করেছিলেন। মাধব এসে যে স্থানে বিশ্রাম নিয়ে প্রমীলা-অর্জুনের বিবাদের মীমাংসা করে দুজনের মিলন ঘটিয়েছিলেন সেই স্থান পরবর্তীকালে মাধব থান এবং পাহাড়টি মাধব পাহাড় হয় বলে জনশ্রুতি আছে। অন্য এক কিংবদন্তি মতে, সত্যযুগে অগস্ত্য মুনি দক্ষিণাপথে এবং সমসাময়িক “বিদেঘ্ মাধব” পূর্ব দিকে হিন্দুধর্ম প্রচার করেছিলেন। বিদেঘ্ মাধব এসে পূর্বদেশের চীন বা বরপানী নদীর পারে যে পাহাড়ে আশ্রম করে আর্য্যধর্ম প্রসারে মনোনিবেশ করেছিলেন সেই স্থানই পরে মাধব পারা নামে পরিচিত হয়।

বর্তমানের লংকা অঞ্চলটিকে ডিমাছা কাছাড়িরা “ডেমব্রা” বা “ডেমেরা” বলে। এই ডেমেরা অঞ্চলে রাজত্ব করা “বরাহু বিষ্ণু”র সেবক মহামানিক্য বা মহামানিফা রাজা উত্তর-পূর্ব ভারত-এর সংযোগী “ব্যাপক অসমীয়া ভাষা”য় বাল্মিকীর সংস্কৃত “রামায়ণ”টি মাধব কন্দলীর দ্বারা অনুবাদ করিয়েছিলেন। এই মাধব পাহাড়ের নিম্নে আশ্রম করে তিনি রামায়ণের অনুবাদ করেছিলেন বলেও জনশ্রুতি আছে।

## পাদটীকা

## বহিঃসংযোগ

## সাথে দেখুন
* কামপুর

বিষয়শ্রেণী:আসামের ধর্মীয় স্থান
বিষয়শ্রেণী:নগাঁও জেলা
বিষয়শ্রেণী:আসামের হিন্দু মন্দির
বুঢ়ীগোঁসানী দেবালয়

**বুঢ়ীগোঁসানী দেবালয়** যোরহাট শহরের মধ্যভাগে গড় আলির পূর্বে অবস্থিত এক শাক্ত মন্দির। ১৭০৮ সালে আহোম স্বর্গদেউ রুদ্রসিংহই জয়ন্তীয়া রাজ্য থেকে গোঁসানীর বিগ্রহ এনে গড়গাঁওয়ে স্থাপন করেছিলেন। গড়গাঁও থেকে রংপুর এবং রংপুর থেকে যোরহাটে আহোম রাজ্য-এর রাজধানী পরিবর্তন হওয়ায় পরে এই দেবালয় বর্তমান স্থানে স্থাপিত করা হয়। মন্দিরে থাকা মূর্তিটি দুর্গা দেবীর। আগের সময়ে বুঢ়ীগোঁসানী দেবালয় "বরপূজাঘর দ'ল" বলেও পরিচিত ছিল।

## ইতিহাস
১৭০৮ সালে জয়ন্তীয়া রাজা রামসিংহ কাছাড়ি রাজা তাম্রধ্বজকে হারিয়ে আহোম রাজার বশ্যতা অস্বীকার করেন। তখন আহোম স্বর্গদেউ রুদ্রসিংহ‍ জয়ন্তীয়া রাজাকে আক্রমণ করে পরাস্ত করেন। জয়ন্তীয়া রাজ্য দমন করার সময় সেই রাজ্যের অন্যান্য উপঢৌকনের সাথে বুঢ়ী গোঁসানীর মূর্তি এবং যোনিকে স্বর্গদেব গড়গাঁতে আনার ইচ্ছাপ্রকাশ করেন। তখন জয়ন্তীয়া রাজ-পরিবার শাক্ত ছিল এবং জয়ন্তীয়া গোঁসানী জাগ্রত বলে সর্বসাধারণ বিশ্বাস করত। জয়ন্তেশ্বরী দেবীকে আহোম রাজ্যে আনতে আহোম সেনার মধ্যে হেনো নানা রূপে দেখা দিল। তারপরে আহোম সেনাপতিকে দেবী স্বপ্নে দেখা দিয়ে বলেন যে তিনি সেই দেশ ছেড়ে যেতে চান না এবং আহোমরা মূর্তি নিতে চাইলে বুঢ়ী নদীর কানে থাকা গোঁসানীর মূর্তি এবং যোনি নিতে পারেন। এই স্বপ্নের পরে আহোম সেনাপতি বুঢ়ী নদীর কান থেকে দেবীর মূর্তি এনে স্বর্গদেউকে দেন। বুঢ়ী নদীর কান থেকে আনার জন্যই এই মূর্তিকে "বুঢ়ীগোঁসানী" বলা হয় বলে অনুমান করা হয়।

জয়ন্তীয়ার থেকে গোঁসানীকে আনতে সাথে পূজারী সনাতনকে আনা হয়েছিল। বর্তমানের পূজারীরা সেই সনাতনেরই সন্তান-সন্ততি। স্বর্গদেব তাঁদের "পূজাঘরীয়া বরুয়া" উপাধিতে সম্মানিত করেছিলেন। স্বর্গদেউ রাজধানী থেকে কোনো কারণে বাইরে গেলে পূজারী গোঁসানীকে সাথে নিয়ে গিয়েছিলেন। গড়গাঁও থেকে রংপুর এবং রংপুর থেকে যোরহাটে আহোম রাজ্যের রাজধানী তুলে আনার সময় বুঢ়ী গোঁসানীকেও যোরহাটে নিয়ে আসা হয়। এই দেবালয় বর্তমানে যোরহাট শহরের গড় আলির পূর্বে দেবালয় পথে স্থাপিত।

দেবালয়ে থাকা সোনারূপার ছত্র, ফুল, কোষা-অর্ঘ, তামা, বলিকাটা দা ইত্যাদিতে ওজন এবং কখন সেগুলি তৈরি করে দিয়েছিলেন তা সকল স্বর্গদেউ চন্দ্রকান্ত সিংহ-এর নামে লিখে রাখা হয়েছিল। যোরহাটে রাজধানী আনার পরে মরাণ এবং মানের উপদ্রবে আহোমরা বুঢ়ী গোঁসানীর দ'ল তৈরি করতে পারলেন না। কালক্রমে দেবালয়ের মাটি-বাড়ি এবং সেবায়তের তামার ফলকটিও হারাল। সেইজন্যই ব্রিটিশদের সময়ে এই দেউল কোনো সাহায্য পায়নি। পুরন্দর সিংহ‍ বর্তমানের দেবালয় থাকার স্থানে খড়ের ঘর তৈরি করে পূজার ব্যবস্থা করে দিয়েছিলেন। রায় বাহাদুর রাধাকান্ত সিংহ সরকারের কাছে লেখালিখি করে জমিটি দেওয়ান এবং কর রেহাই করান। নাগরিকদের অবদানে তৈরি টিনের ঘরটি বড় ভূমিকম্পে নষ্ট হওয়ায় পরে বর্তমানের ঘরটি তৈরি হয়।

## পূজা-অর্চনা
পূজারীদের মতে মূর্তিটি দেবী দুর্গার। গোঁসানীর দৈনিক পূজার্চনা করা হয়। দেবীকে আবাহন এবং স্নানের সময় পূজাঘরে কাউকে ঢুকতে দেওয়া হয় না। আহোম রাজ্য গেলে নাগরিকরা দৈনিক পূজার নৈবেদ্য ইত্যাদি দিত। আজকালও নাগরিকদের দানে পূজার ব্যবস্থা করা হয়।

পুরানো সময়ে গোঁসানীকে দৈনিক পূজা করে পূজার নির্মালি এবং হোমের ফোটা পূজারীকে স্বর্গদেউকে দিতে হত। নির্মালির সাথে পূজারী বড়ো একটি শরাইতে বলিকাটা ছাগলও প্রসাদ স্বরূপ দিতেন।

মন্দিরটিতে প্রতিবছর দুর্গা পূজা এবং শিব পূজা ধুমধামের সাথে আয়োজন করা হয়।

## তথ্যসূত্র

## বহিঃসংযোগ

বিষয়শ্রেণী:আসামের ধর্মীয় স্থান
বিষয়শ্রেণী:যোরহাটের দর্শনীয় স্থান
বিষয়শ্রেণী:দুর্গা মন্দির
বিষয়শ্রেণী:১৮শ শতাব্দীর হিন্দু মন্দির
বিষয়শ্রেণী:যোরহাট জেলার হিন্দু মন্দির
বিষয়শ্রেণী:আসামের হিন্দু মন্দির
বিষয়শ্রেণী:যোরহাট জেলা
ব্যাঁটরা

**বান্ত্রা** ভারতের পশ্চিমবঙ্গ রাজ্যের দক্ষিণ ২৪ পরগনা জেলার বারুইপুর মহকুমার জয়নগর ১ সমষ্টি উন্নয়ন ব্লকের জয়নগর থানার অন্তর্গত একটি গ্রাম।

## ভৌগোলিক অবস্থান
বান্ত্রা -এ অবস্থিত। সমুদ্র সমতল হতে এর গড় উচ্চতা হল ।

## জনসংখ্যার উপাত্ত
২০১১ সালের আদমশুমারি অনুসারে বান্ত্রার মোট জনসংখ্যা হল ১২,৫০৮ জন।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার গ্রাম
বিষয়শ্রেণী:জয়নগর মজিলপুরের পাড়া
হাপানিয়া ইউনিয়ন

**হাপানিয়া ইউনিয়ন** বাংলাদেশের রাজশাহী বিভাগের নওগাঁ জেলার সদর উপজেলার অন্তর্গত একটি ইউনিয়ন।

## অবস্থান ও সীমানা
এই ইউনিয়নের উত্তরে বর্ষাইল ইউনিয়ন, দক্ষিনে দুবলহাটি ইউনিয়ন, পূর্বে নওগাঁ পৌরসভা ও পশ্চিমে মহাদেবপুর উপজেলার ভিমপুর ইউনিয়ন অবস্থিত।
## ইতিহাস

## প্রশাসনিক এলাকা

## আয়তন ও জনসংখ্যা
এই ইউনিয়নের আয়তন ১৮.৭১ বর্গ কিমি। লোকসংখ্যা -২৭,৮৮০জন (জন্মনিবন্ধন অনুযায়ী )
## শিক্ষা
**শিক্ষার হার :**
শিক্ষার হার-৬৫%
**শিক্ষা প্রতিষ্ঠান**
মাধ্যমিক বিদ্যালয়- ৩টি,  সরকারি প্রাথমিক  বিদ্যালয়-৮টি, বেসরকারি রেজিঃ প্রাথমিক বিদ্যালয় -৫টি, কিন্ডার গার্টেন স্কুল-২টি মাদ্রাসা-২টি, এতিমখানা-১টি,
## দর্শনীয় স্থান

## উল্লেখযোগ্য ব্যক্তিত্ব

## জনপ্রতিনিধি
**বর্তমান চেয়ারম্যান-** দেওয়ান  মোস্তাক আহমেদ রাজা

## আরও দেখুন

* রাজশাহী বিভাগ
* নওগাঁ জেলা

## তথ্যসূত্র

বিষয়শ্রেণী:নওগাঁ সদর উপজেলার ইউনিয়ন
মেহবিস

**মেহবিস** () হচ্ছে একটি ঐতিহ্যবাহী খেলা, যা দুটি দলের মধ্যে আয়োজিত হয়ে থাকে। এটি বেশিরভাগ ক্ষেত্রে আরব মাশরিক এবং বিশেষত ইরাকে আয়োজিত হয় থাকে এবং এটি প্রায় ইংরেজ খেলা আপ জেঙ্কিন্সের মতো।

মেহবিস শব্দটি **মিহবেস** () শব্দের মতো, যার অর্থ আংটি। এই খেলাটিতে দুটি দল খেলে থাকে, প্রতিটি দল অপর থেকে একটি আংটি লুকানোর চেষ্টা করে। একজন খেলোয়াড় আংটিটি অন্য একজন খেলোয়াড়কে দেওয়ার মাধ্যমে এই খেলাটি শুরু হয়, একই সাথে উক্ত দলের খেলোয়াড় এটি নিশ্চিত করতে সচেস্ত যেন বিপরীত দল না জানতে পারে যে কার কাছে আংটিটি রয়েছে।

বিপরীত দলের অবশ্যই এমন খেলোয়াড়কে চিহ্নিত করতে হবে যার কাছে আংটিটি রয়েছে এবং এই কাজের জন্য তাদের কাছে মাত্র একটি সুযোগ থাকে। এই ব্যক্তি নির্ধারণের সিদ্ধান্তটি প্রতিটি দলের সদস্যের মুখের ভাবভঙ্গির উপর ভিত্তি করে নেওয়া হয়ে থাকে। যদি বিপরীত দলের খেলোয়াড় মনে করে যে কোন নির্দিষ্ট খেলোয়াড়ের কাছে আংটিটি নেই, তবে তারা তাকে বাতিল করতে পারে, এর মাধ্যমে তিনি যতখুশি অত খেলোয়াড় বাতিল করতে পারেন।

যখন আংটিধারী খেলোয়াড়কে বাতিল বলে ঘোষণা করে থাকে, তখন উক্ত খেলোয়াড় *বাত* () নামক একটি শব্দ উচ্চস্বরে বলে থাকে, যার ইরাকি উপভাষায় অর্থ হচ্ছে "ঘুম থেকে উঠা" বা "রাত্রে জেগে থাকা"। অতঃপর আংটিটি পুনরায় লুকানো হয়।

## তথ্যসূত্র

* মেহবিস – রমজান মাসে ইরাকের একটি ঐতিহ্যবাহী খেলা - প্রশান্ত রাও

বিষয়শ্রেণী:ঐতিহ্যবাহী খেলা
বিষয়শ্রেণী:ইরাকি সংস্কৃতি
বিষয়শ্রেণী:ভিডিও ক্লিপযুক্ত নিবন্ধ
সুজুকি জিক্সার

**সুজুকি জিক্সার** (জিএসএক্স-১৫০) একটি  সুজুকি এর একটি নেকেড সিরিজ এর মোটরসাইকেল। বাইকটি ২০১৪ সালের সেপ্টেম্বরে চালু হয়েছিল। এর নকশা অনেকটাই জিএসএক্স-এস১০০০ এর অনুরূপ।

## সংযুক্ত সংস্করণ
সুজুকি জিক্সার এসএফ (জিএসএক্স-১৫০এফ) এর একটি ফেয়ার সংস্করণ ৭ এপ্রিল ২০১৫ সালে চালু হয়েছিলো। এখানে এই মডেলের সাথের এসএফ এর মানে *স্পোর্ট ফেয়ারিং*। এই সংস্করণটি এর নেকেড সংস্করণ থেকে ৪ কেজি ভারী; এছাড়া অন্যান্য সব কিছু একই। এর অ্যারোডাইনামিক ফেয়ারিংয়ের কারণে এসএফ সংস্করণটি প্রায় ১০কিমি প্রতি ঘণ্টায় দ্রৃততর এবং এর শীর্ষ গতি পৌঁছে ১৩০কিমি প্রতি ঘণ্টা। 

## হালনাগাদ
থাম্ব|জিক্সার নেকেড সিরিজ এর ২০১৮ সালের বিশেষ এডিশান যেখানে এর কসমেটিক পরিবর্তন করা হয়েছে
* ৮ সেপ্টেম্বর ২০১৬ - ফুয়েল ইনজেকশন (এফআই) সংস্করণ চালু হয়েছে। 
* ১৭ ফেব্রুয়ারি ২০১৭ - এএইচও স্ট্যান্ডার্ড এ হালনাগাদ হয়েছে।  
* ১১ আগস্ট ২০১৭ - এবিএস যুক্ত করা হয়েছে। 

## বিশেষ সংস্করণ
মটোজিপি দ্বারা অনুপ্রাণিত হয়ে কসমেটিক পরিবর্তনের মাধ্যমে রেসিং ফ্ল্যাগের সাথে ম্যাট গ্রে এবং ব্ল্যাক বডি কালারের সংমিশ্রণে সাথে সুজুকি তাদের নেকেড এবং এসএফ বাইকের বিশেষ সংস্করণ চালু করেছে।  কমলা, সাদা এবং কালো রঙের সংমিশ্রণে সুজুকি ২০১৭ সালে নতুন বিশেষ সংস্করণ রঙের বাইক চালু করেছে। 

## তথ্যসূত্র

## বহিঃসংযোগ

* &nbsp;/ at Suzuki India
*  at Suzuki Philippines

বিষয়শ্রেণী:অবচিত চিত্র সিনট্যাক্স ব্যবহার করা পাতা
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:মোটরযান
ফাস্ট-এ-থন

**ফাস্ট-এ-থন** হচ্ছে ক্ষুধা সমস্যা, মুসলিমদের জীবনযাপন ও মুসলমানদের সম্পর্কে সচেতন করার জন্য উত্তর আমেরিকার বিশ্ববিদ্যালয় ক্যাম্পাসে রমজান মাসে আয়োজিত একটি অনুষ্ঠান। মুসলিম ছাত্র সংগঠনগুলো, সাধারণত মুসলিম স্টুডেন্টস এসোসিয়েশন (এমএসএ) সকল ধর্মের শিক্ষার্থীদের ইসলামী ঐতিহ্য অনুসারে এক দিনের জন্য উপবাসে অন্তর্ভুক্ত করা হয় এবং যারা ব্যক্তি উপবাস করে তারা নির্দিষ্ট পরিমাণে দান করার ব্যবস্থা করে। তাদেরকে সাধারণত রোজার দিন শেষে অন্যান্য মুসলমানদের সাথে রোজা ভাঙার আমন্ত্রণ জানানো হয়।

টেনেসী বিশ্ববিদ্যালয়ের মুসলিম স্টুডেন্ট এসোসিয়েশন ২০০১ সালের ১১ই সেপ্টেম্বর সংগঠিত হামলার পরে প্রথম ফাস্ট-এ-থন আয়োজন করেছিল এবং ২০০৬ সালে ২৩০টিরও বেশি কলেজ এবং বিশ্ববিদ্যালয়গুলোর শিক্ষার্থীদের এই আয়োজনের অন্তর্ভুক্তির মাধ্যমে এটিকে একটি জাতীয় অনুষ্ঠানে প্রতিষ্ঠা করেছিল। ইসলাম ও মুসলমানদের সম্পর্কে ভুম ধারণা দূর করতে সহায়তা করার জন্যও এই আয়োজনটি করা হয়। মিশিগান বিশ্ববিদ্যালয়ে এই জাতয় একটি অনুষ্ঠান প্রায় এক দশকেরও বেশি সময় ধরে অনুষ্ঠিত হয়ে আসছে। এই অনুষ্ঠানকে সমর্থনকারী অন্যান্য প্রতিষ্ঠানগুলো ফ্লোরিডা বিশ্ববিদ্যালয়, ওয়াশিংটন বিশ্ববিদ্যালয় এবং ওয়াটারলু বিশ্ববিদ্যালয়।

ফাস্ট-এ-থন বর্তমানে রমজান মাসে অনুষ্ঠিতব্য একটি বার্ষিক অনুষ্ঠান। রমজান মাস যদি বিশ্ববিদ্যালয়ের একাডেমিক ক্যালেন্ডারের বাইরে চলে যায়, তবে এমএসএ ফাস্ট-এ-থন আয়োজন অন্য আরেকটি সময় বেছে নিতে পারে। এই উদ্যোগটি বিশ্বব্যাপী মানবিক সংস্থা ক্ষুধার বিরুদ্ধে ব্যবস্থা সমর্থন করেছে এই অনুষ্ঠানটি বিভিন্ন দাতব্য প্রতিষ্ঠানের জন্য তহবিল সংগ্রহের অংশ হিসাবে বার্ষিকভাবে আয়োজন করা হয়।.

## তথ্যসূত্র

বিষয়শ্রেণী:কানাডায় ইসলাম
বিষয়শ্রেণী:মার্কিন যুক্তরাষ্ট্রে ইসলাম
বিষয়শ্রেণী:রমজান
সেন্ট্রাল ইউনিভার্সিটি অব সায়েন্স অ্যান্ড টেকনোলজি

**সেন্ট্রাল ইউনিভার্সিটি অব সায়েন্স অ্যান্ড টেকনোলজি** বাংলাদেশের একটি শিল্প-চালিত বিশ্ববিদ্যালয়। এটি সিইউএসটি নামেও পরিচিত। বাংলাদেশ বিশ্ববিদ্যালয় মঞ্জুরি কমিশন (ইউজিসি) কর্তৃক প্রদত্ত বিশ্ববিদ্যালয়ের অস্থায়ী অনুমতির মেয়াদ শেষ হয়ে গেছে এবং সমস্ত প্রোগ্রামে ভর্তি স্থগিত করা হয়েছে।

## ইতিহাস
বাংলাদেশ সরকার "বেসরকারি বিশ্ববিদ্যালয় আইন ২০১০" এর অধীনে ২০১৬ সালের ২৪ ফেব্রুয়ারি রাজধানী ঢাকায় সেন্ট্রাল ইউনিভার্সিটি অব সায়েন্স অ্যান্ড টেকনোলজি স্থাপনের অনুমোদন দেয়। সিইউএসটি এটিকে তার প্রতিষ্ঠার দিন হিসাবে বিবেচনা করে।

## স্কুল ও প্রোগ্রাম
তিনটি স্কুলের অধীনে ছয়টি প্রোগ্রাম (প্রস্তাবিত) রয়েছে:

; স্কুল অব বিজনেস অ্যান্ড ইন্ডাস্ট্রিয়াল ডেভেলপমেন্ট
* ব্যবসায় প্রশাসনে স্নাতক
* ব্যবসায় প্রশাসনে স্নাতকোত্তর

; কম্পিউটার বিজ্ঞান ও তথ্য প্রযুক্তি স্কুল
* কম্পিউটার বিজ্ঞান ও প্রকৌশলে স্নাতক

; প্রকৌশল ও সভ্যতা পরিকল্পনা স্কুল
* বৈদ্যুতিক এবং বৈদ্যুতিন প্রকৌশলে স্নাতক 
* পুরকৌশলে স্নাতক 
* যন্ত্র প্রকৌশলে স্নাতক

## আরও দেখুন
* বাংলাদেশের বিশ্ববিদ্যালয়সমূহের তালিকা

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* বিশ্ববিদ্যালয় মঞ্জুরী কমিশনের ওয়েবসাইট

বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:ঢাকা জেলার বিশ্ববিদ্যালয়
বিষয়শ্রেণী:বাংলাদেশের বিজ্ঞান ও প্রযুক্তি বিশ্ববিদ্যালয়
ভঁরালী নামঘর

thumb|330px|ভঁরালী নামঘর
ঐতিহ্যমণ্ডিত **ভঁরালী নামঘর** ভরালী গাওঁতে অবস্থিত। হাটবর থেকে ২ কিলোমিটার দূরে আছে ভরালী গাওঁ। নগাওঁ জেলার কলিয়াবর মহকুমার পূর্ব প্রান্তের প্রাচীন ঐতিহ্যে ভরপূর, আসাম ইতিহাসের উল্লেখযোগ্য স্থান ভরালী গাওঁ। গাওঁটির অধিকাংশ মানুষই কৃষিজীবী এবং একশরনীয় ধর্মে দীক্ষিত। চিরসবুজ প্রাকৃতিক পরিবেশ, ছোট ছোট জান-জূরি, সবুজ পথার, ছোট-বড়ো রাজাদিনীয়া পূকুরগুলি, বন্য পক্ষীদের আনন্দের কলরব, ভোরের চিকনি চিয়াং পাহাড়ের ফাঁকে ফাঁকে সূর্যোদয়ের মনোরম দৃশ্য এবং পশ্চিম আকাশে ডুব যাওয়া সূর্যের আভার দৃশ্য অপরূপ। ভোর থেকে গোধূলি পর্যন্ত গ্রাম্য পরিবেশ সজীব করে রাখা গ্রাম এক আনন্দর পরিবেশ- শ শ মানূহ নামঘর পর্যন্ত এসেছে এবং নামঘরের ভাগবত পাঠে উ‍ৎসবমূখর করে তূলিছে নামঘরের চৌপাশ, ভক্তপ্রাণ যাত্রীদের হৃদয়।

## ইতিহাস
ভঁরালী নামঘরটি আগে ভঁরালী গাঁওয়ের পূর্ব-দক্ষিণের বামগাঁওয়ে (দৌল পূখূরী) ছিল। নামঘরে ভাগবত প্রতিষ্ঠা করেছিলেন বাপূরামদেউ। একটি সময় ব্রহ্মপুত্রের বাড়তি জল চটাই আলির কাছের স্থানগুলি ডুবিয়ে ফেলায় উঁচু স্থানে গ্রাম করেছিল। মান সেনা বামগাঁওয়ের নামঘর পূরি ফেলায় তাঁরা ভঁরালী রাজআধিকারিকের কাছে গ্রাম করে নামঘর প্রতিষ্ঠা করেন। ভঁরালী রাজআধিকারিকদের নাম অনুসারে নামঘরটির নাম হয় ভঁরালী নামঘর। নতুনভাবে নামঘর প্রতিষ্ঠার করা প্রায় ২০০ বছর হয়েছে। এখন পর্যন্ত উক্ত স্থানে নামঘরটি চারবার পুনরায় মেরামতি করা হয়েছে। নামঘরের বৈশিষ্টপূর্ণ সম্পদটি হচ্ছে তুলসী খূঁটিটি। খূঁটিটির মধ্যের অংশ উই পোকায় নষ্ট করলেও গাঁওয়ের ভক্ত-প্রাণ নাগরিকরা অবশিষ্ট অংশটি অতি ভক্তিভাবে সিংহাসনের কাছে সংরক্ষণ করে রেখেছেন। আসামের সকল স্থান থেকে ভক্তরা এসে ধুপ, বাতি দিয়ে মনের কামনা পূর্ণ করে সার্থকতা লাভ করেছেন। এটি ঠিক যে, নামঘরের চৌহদ্দিতে ঢুকলে কতটা সময় সেখানে অতিবাহিত করেন তা বলতে পারা যায় না। শান্তিতে সেখানে সময় অতিবাহিত করতে পারেন। গাঁওয়ের আগেকার বয়োজেষ্ঠরা বলে গিয়েছিলেন – নামঘরটি বুঢ়াবড়োদের বিশ্রাম স্থল। কখনবা রাতে বগা সাজপারে বগা ঘোড়ায় ওঠে পরিভ্রমণ করে নামঘরে বিশ্রাম নেন। ঘোড়ার খট্ খট্ শব্দের প্রমাণ পান। এটিও ঠিক আজকার এই বিজ্ঞান এবং প্রযুক্তির দ্রুত সম্প্রসারণে এই তথ্য অলৌকিক বা অসত্য বলে গণ্য করলেও নামঘরে ভগবানের ঐশ্বরিক শক্তির প্রমাণ পাওয়াটি সত্য বলে মনে করা হয়।

## সাংস্কৃতিক উৎসব
প্রতিবছর ভঁরালী নামঘরে মকর সংক্রান্তি বা মাঘী পূর্ণিমা তিথি দুইদিনের কার্যসূচীতে উদ্যাপন করে আসছে। আবার ব’হাগের বা জৈষ্ঠের পূর্ণিমায় গাঁওয়ের নাগরিকরা ভাওনা অনুষ্ঠিত করেন। মাঘী পূর্ণিমার সামরণী অনুষ্ঠান এক গাম্ভীর্যপূর্ণ অনুষ্ঠানে পরিবর্তন হয়। ভঁরালী নামঘরে গুরু দুজনার তিথিতে ভাওনা-সবাহ করাটি একটি বড়ো পরম্পরা। ভাদ্র মাসে নামঘরে দশম স্কন্ধ ভাগবত পাঠ করা হয়। গাঁওয়ের আইদেরও ভাদ্র মাসে হরিনাম-কীর্তন করা ঐতিহ্য পুরানো।

## ছবি গ্যালারী

চিত্র:NaamgharGate.jpg|Entrance Gate of Bharali Naamghar
চিত্র:Bharali Naamghar Monikut.jpg|Naamghar Monikut
চিত্র:Makeup artist working.jpg|Artist applying makeup for Bhaona


## বহিঃসংযোগ
১. তথ্যচিত্র  Maghi Purnima Utsav at Bharali Namghar

## তথ্যসূত্র

# ভঁরালী নামঘর এবং বুরজ্ঞী গরকা কলিয়াবর - গজেন্দ্র মোহন হাজারিকা

বিষয়শ্রেণী:আসামের ধর্মীয় স্থান
বিষয়শ্রেণী:হিন্দু মন্দির
লেভারকুজেন

**লেভারকুজেন** (, , এছাড়াও ) হচ্ছে রাইন নদীর পূর্ব তীরে অবস্থিত জার্মানির উত্তর রাইন-ওয়েস্টফিলিয়ার একটি শহর। এই শহরের দক্ষিণে, কোলন শহরের সীমান্ত এবং উত্তরে রাজ্য রাজধানী ডুসেলডর্ফ অবস্থিত।

প্রায় ১,৬১,০০০ বাসিন্দা নিয়ে লেভারকুজেন রাজ্যের অন্যতম ছোট একটি শহর। এই শহরটি ফার্মাসিউটিক্যাল সংস্থা বায়া এবং ক্রীড়া ক্লাব বায়ার ০৪ লেভারকুজেনের জন্য পরিচিত।

## জনসংখ্যার উপাত্ত
নিম্নে ১৮৩২ সাল থেকে জনসংখ্যার উপাত্ত প্রদান করা হলো:

## তথ্যসূত্র

## উৎস
* স্টেফান ব্লাশকে (১৯৯৯): *Unternehmen und Gemeinde: Das Bayerwerk im Raum Leverkusen 1891-1914* Cologne: SH-Verlag,  
* আর্কাইভ অফ লেভারকুজেন (২০০৫): *Leverkusen. Geschichte einer Stadt am Rhein.* Bielefeld: Verlag für Regionalgeschichte,  
* ফ্রাঞ্জ গ্রুজ (১৯৮৭): *Geschichte und Porträt der Stadt Leverkusen.* Leverkusen: Verlag Anna Gruß,  

## বহিঃসংযোগ

* 
* লেভারকুজেন শহর 


বিষয়শ্রেণী:রাইনে জনবহুল স্থান

বিষয়শ্রেণী:জার্মানির নগর
বিষয়শ্রেণী:ইউরোপের শহর
কেঁচা সোণ

**কেঁচা সোণ** (অর্থ: *কাঁচা সোনা*) ২৯ মার্চ ১৯৫৯ সালে মুক্তি পাওয়া একটি অসমীয়া চলচ্চিত্র। চা বাগিচার বনুয়া জীবনের উপর আধারিত এই ছবির পরিচালক ছিলেন ফণী শর্মা। কাহিনী এবং চিত্রনাট্য লিখেন ডিব্রুগড়-এর ভরত বরপূজারী। আই.এন.টি.ইউ.সি. তেজপুর শাখার উদ্যোগিতায় এই ছবিটি জ্যোতিপ্রসাদ আগরওয়ালা-এর কনিষ্ঠ ভাই হৃদয়ানন্দ আগরওয়ালা প্রযোজনা করেন। 'কেঁচা সোণ'র সংলাপে বহুলাংশে চা-বনুয়ার ভাষা ব্যবহার করা হয়। ছবিটিকে আসাম সরকার প্রমোদ কর রেহাই দিয়েছিল। প্রমোদ কর রেহাই পাওয়া এটি প্রথম অসমীয়া চলচ্চিত্র।

## কাহিনী
*কেঁচা সোণর কাহিনী 'একটি কলি দুটি পাতার' কাহিনী আসামের হাজার চা বাগিচার হাজার বনুয়ার কাহিনী। তাদের কপালের কাঁচা ঘামে জীবন পাওয়া মাইল জোড়া সবুজ চাপাতার আড়ালে লুকিয়ে থাকে বনুয়াদের সাতাম পুরুষের নানান কুসংস্কার, শিক্ষার আলো না পাওয়া বনুয়ার নানানধরনের কুঅভ্যাস। বাহুতে হাজার হাতীর বল থাকলেও সদাই পদদলিত অবহেলিত হয়ে থাকা বনুয়া শ্রেণীকে মানুষ হিসাবে সমাজে স্থান দিতে এচাম মানুষ কিন্তু সদায়েই উৎসাহে এগিয়ে আসেন। এসব কথাকে ফুটিয়ে তুলতে চেষ্টা করা হয়েছিল কেঁচা সোণ ছায়াছবিতে।*

তখনও দেশ স্বাধীন হয়নি। রংদৈ বাগিচার ২য় বরমহরী জগন্নাথ বনুয়াদের মধ্যে মিশে কল্যাণমূলক কাজে জড়িত হন। সেইজন্য তাঁকে বনুয়ারা ভালবাসত। একদিন বাগিচার ডাক্তরের সাথে বাগানের হাস্পাতালে বিশেষ সরঞ্জাম-পাতি না থাকাকে কেন্দ্র করে কথা কাটাকাটি হওয়ায় চাকরিটি হারাতে হয়।

## অভিনয় শিল্পী

*চন্দ্রধর গোস্বামী
*ইভা আচাও
*রেবেকা আচাও
*মনোমতী গগৈ

*তিলক দুবরা
*গোপাল শর্মা
*আজিত সিংহ
*গগণ বরুয়া

*বিভূতি কলিতা
*ভরক বরপূজারী
*স্বাগতা চক্রবর্তী (কলকাতার শিল্পী)
*প্রীতিধারা (কলকাতার শিল্পী)

## সঙ্গীত
সঙ্গীত পরিচালনা এবং গান রচনা ভূপেন হাজারিকার। ছবিটিতে পরম্পরাগত মজদুর গানও দুটি অন্তর্ভুক্ত করা হয়েছে। 

## তথ্যসূত্র

বিষয়শ্রেণী:অসমীয়া ভাষার চলচ্চিত্র
বিষয়শ্রেণী:১৯৫০-এর দশকের অসমীয়া ভাষার চলচ্চিত্র